title: I Langgana
text: Kacerita suba kanti kenyel ia numbeg tebanné, marérén koné ia di betén punyan nyambuné. Teka koné buin Pan Cening tur ia matakon, “Kéngkén Langgana, suba bakatang emas muah mirah tetamian anak lingsiré?” Nguntul I Langgana baan jengah tur sebet kenehné. Maimbuh lek ulian tusing bakatanga emas muah mirahé ento. Jani kéngkénang abeté madaya, telah suba tanahé matumbeg tusing déwéké maan apa-apa. “Aduh Pan Cening, tusing ada apa dini. Jani kéngkénang tiang madaya, jeg pocol tiang numbeg kanti kenyel”.